Πρασινάδες με σταφύλια, φέτα και γλυκόξινη σάλτσα
Μια γευστικότατη και πρωτότυπη σαλάτα με πρασινάδες, ζουμερά σταφύλια, φέτα και κάππαρη. Την περιχύνουμε με ένα μυρωδάτο ντρέσινγκ από μέλι, λεμόνι και μουστάρδα.
350 γρ. ανάμεικτα πράσινα λαχανικά της αρεσκείας μας (λόλα, ρόκα, γαλλική, κ.ά. – υπάρχουν και έτοιμα, πλυμένα και συσκευασμένα σε σακουλάκια, στα μανάβικα των σούπερ μάρκετ), χοντροκομμένα , 200 γρ. φέτα, κατά προτίμηση σκληρή, πικάντικη, σε κύβους , 1 φρέσκο κρεμμυδάκι, ψιλοκομμένο , 2 κουτ. γλυκού ξύσμα λεμονιού   , 30 γρ. κάππαρη, καλά ξαλμυρισμένη και στραγγισμένη, 20-30 ρώγες από σταφύλια σουλτανίνα ή μαύρη κορινθιακή σταφίδα, ολόκληρες, αλάτι, πιπέρι φρεσκοτριμμένο, 50 ml μέλι    , 50 ml χυμός λεμονιού, 50 ml μουστάρδα, 90 ml ελαιόλαδο, αλάτι, πιπέρι φρεσκοτριμμένο
Για να ετοιμάσουμε τις πρασινάδες με σταφύλια, φέτα και σάλτσα με μέλι, λεμόνι και μουστάρδα, πρώτα ανακατεύουμε καλά σε ένα μπολ όλα τα υλικά για τη σάλτσα.Σε ένα άλλο μπολ ανακατεύουμε τη φέτα με το κρεμμύδι και το ξύσμα λεμονιού.Βάζουμε τις πρασινάδες σε μια πιατέλα και αλατοπιπερώνουμε ελαφρώς.Προσθέτουμε την κάππαρη, τα σταφύλια και το μείγμα με τη φέτα.Περιχύνουμε τις πρασινάδες με σταφύλια, φέτα και κάππαρη με τη σάλτσα και σερβίρουμε.
Λαχανικά,Μαρούλι,Μέλι,Σταφύλι,Φέτα,Φρούτα,Light